مڱڻيجا (وارھ)

ديھ مڱڻيجا  سنڌ جي ضلعي قمبر شهدادڪوٽ جي وارھ تعلقي جي ھڪ ديھ جو نالو آهي جيڪا آباد تپي ۾ واقع آهي.
تاريخ
بورڊ آف روينيو سنڌ جي رڪارڊ ۾ موجود 1881 کان 1938ع تائين واري دؤر جي ھن ديھ جي نقشي مطابق ھن ديھ ۾ ڳوٺ مڱڻيجا، ڪلھوڙن جو ڳوٺ، کٽياڻن جو ڳوٺ، ڳوٺ محمد لاشاري، ڳوٺ ڀورو گوگاڻي واقع ھيا. ھاڻي ان ديھ ۾ ڳوٺ پير بخش مڱڻيجا، ڳوٺ امام بخش بروھي، ڳوٺ مڱڻيجا ڳوٺ محمد کٽياڻ ۽ ڳوٺ ڌڱاڻو کٽياڻ معروف ڳوٺ آھن.

جاگرافي
ھن ديھ جي اتر ۾ ديھ بڪيجاڻي، اوڀر ۾ ديھ اصحابو، اولھ ۾ ديھ صفر تونيو ۽ ڏکڻ ۾ ديھ آباد واقع آهن. ھن ديھ جي مڪمل روينيو سروي ٿيل آھي.

آبادي
2017 جي آدمشماري مطابق ھن ديھ جي ڳوٺن جي ڪل آبادي 5,901 ھئي جيڪا 1,060 خاندانن تي مشتمل ھئي..

 حوالا